Om gelukkig te wees in die lewe hang ten sterkste af van jou opregte dankbaarheid oor wat jy wel het, al is dit hoe min in jou eie oë; en as jy dankbaar is oor daardie 'klein' iets, weet jy dat jou hart reg is, jy tevrede sal wees, en ook ander mense van hierdie geheim sal wil vertel.
Petrus het gevra; die ander dissipels nie. Daarom het Jesus hulle nie na Hom genooi nie. Dit bring ons by die kern-element van geloof – kinders van God moet vra! Ons moenie bang wees om te vra nie. God neem nie aanstoot nie. Hy sal op sy tyd antwoord. Miskien nie met die antwoord wat ons graag wou hê nie, maar Hy antwoord. Geloof wat op water loop, is geloof wat aanhou vra.
(v) ŉ Vyfde geloofselement is geloofsywer. Toe Jesus Petrus roep, het Petrus hy nie getalm nie. Hy het hom nie tweemaal laat nooi of stilgestaan of Jesus vir waarborge gevra nie. Dit was ook nie vir die ander dissipels nodig om hom oorboord te stoot nie. Hy was gehoorsaam en uitgeklim. Ja, die geloof wat op water kan loop, is ŉ ywerige geloof, slaggereed om te doen wat Jesus vra.